**واحد مات وأخدوه ع النار، المفاجأة كانت أنو النار مقسمة لمناطق ودول متل جزيرة العالم أو القرية العالمية بدبي.**  
**أول شي سأل اللي جنبو: شو هي؟؟**  
**الثاني:هي جهنم الألمانية، هون بيحطوك ع كرسي الكهربا ساعة**  
**و بعدين بينيموك ع المسامير ساعة تانية**  
**بعدين بيجي ملك النار الألماني بيضل يجلدك لتاني يوم.   
  
الأخ ما عجبتو الفكرة فراح ينتقل من نار للتانية ويشوف أنواع العذاب التي تشبه بعضها.   
أخيرا وصل على جهنم سوريا،**   
**وأتاري العالم عم تعفس ع بعضها ولا في دور ولا هم يحزنون والعدد بالملايين.   
شاف واحد سألو: شو هي يا معلم.   
التاني: هي نار سوريا.   
الأول: وشو فيها مميزات؟**  
**التاني:هون بيحطوك ع كرسي الكهربا ساعة**  
**و بعدين بينيموك ع المسامير ساعة تانية**   
**بعدين بيجي ملك النار السوري بيضل يجلدك لتاني يوم**  
**فقال الأول: ما نفس البقية بالضبط ، بس ليش كل هالزحمة!!؟؟؟**  
   
**التاني: لأنو الكهربا مقطوعة،**   
**والبسامير عم تطعج لأنو شغل محلي ونصون انسرقوا من لجنة المشتريات،**   
**أما بالنسبة للجلاد فكان بالزمانات موظف حكومي لهيك إجا الصبح وقّع حضور ورح يشتغل ع تكسي بقية النهار!!!!!!!!..........**